CELEX: 32017R0359
Language: sl
Date: 2017-02-28 00:00:00
Title: Izvedbena uredba Komisije (EU) 2017/359 z dne 28. februarja 2017 o spremembi Izvedbene uredbe (EU) št. 540/2011 glede pogojev za registracijo aktivne snovi oksifluorfen (Besedilo velja za EGP. )

1.3.2017   
            
            
               SL
            
            
               Uradni list Evropske unije
            
            
               L 54/8
            
         IZVEDBENA UREDBA KOMISIJE (EU) 2017/359
   z dne 28. februarja 2017
   o spremembi Izvedbene uredbe (EU) št. 540/2011 glede pogojev za registracijo aktivne snovi oksifluorfen
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) št. 798/2011 (2) je bil oksifluorfen odobren kot aktivna snov v skladu z Uredbo (ES) št. 1107/2009, pod pogojem, da zadevne države članice zagotovijo, da vlagatelj, na čigar zahtevo je bil oksifluorfen odobren, predloži nadaljnje potrditvene informacije o petih posebnih vidikih, od katerih se je eden nanašal na morebitno tveganje za vodne organizme zaradi aktivne snovi, metabolitov RH-45469, MW 306, MW 347, MW 274 in neopredeljenega metabolita Deg 27.
            
         
               (2)
            
            
               Da bi izpolnil zahteve glede potrditvenih informacij, je vlagatelj v za to določenem roku, in sicer 29. junija in 15. decembra 2012, državi poročevalki Španiji predložil dodatne informacije.
            
         
               (3)
            
            
               Španija je ocenila dodatne informacije, ki jih je predložil vlagatelj. Svojo oceno je v obliki dodatka k osnutku poročila o oceni 14. julija 2014 predložila drugim državam članicam, Komisiji in Evropski agenciji za varnost hrane (v nadaljnjem besedilu: Agencija).
            
         
               (4)
            
            
               Opravljeno je bilo posvetovanje z državami članicami, vlagateljem in Agencijo, ki so bili pozvani, naj predložijo pripombe k oceni države članice poročevalke. Agencija je 6. novembra 2014 (3) objavila tehnično poročilo s povzetkom izida tega posvetovanja v zvezi z oksifluorfenom.
            
         
               (5)
            
            
               Komisija se je posvetovala z Agencijo glede nekaterih področij ocenjevanja. Agencija je svoj sklep o oceni tveganja za oksifluorfen predložila 28. julija 2015 (4). Osnutek poročila o oceni, dodatek in sklep Agencije so države članice in Komisija pregledale v okviru Stalnega odbora za rastline, živali, hrano in krmo ter končno različico pripravile 24. januarja 2017 v obliki poročila Komisije o pregledu oksifluorfena.
            
         
               (6)
            
            
               Komisija je vlagatelja pozvala, naj predloži pripombe k poročilu o pregledu oksifluorfena.
            
         
               (7)
            
            
               Komisija je menila, da je iz predloženih dodatnih informacij razvidno, da izhodiščna snov ter metabolita MW 347 in Deg 27 predstavljajo visoko tveganje za vodne organizme.
            
         
               (8)
            
            
               Komisija je sklenila, da zahtevane nadaljnje potrditvene informacije niso bile v celoti zagotovljene in da visokega tveganja za vodne organizme zaradi izpostavljenosti oksifluorfenu ter metabolitoma MW 347 in Deg 27 ni mogoče izključiti, razen z uvedbo dodatnih omejitev.
            
         
               (9)
            
            
               Da bi se čim bolj zmanjšala izpostavljenost vodnih organizmov, je zato primerno dodatno omejiti pogoje za uporabo te aktivne snovi in zagotoviti posebne ukrepe za zmanjšanje tveganja za zaščito teh vrst.
            
         
               (10)
            
            
               Prilogo k Izvedbeni uredbi Komisije (EU) št. 540/2011 (5) bi bilo zato treba ustrezno spremeniti.
            
         
               (11)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo oksifluorfen.
            
         
               (12)
            
            
               Za fitofarmacevtska sredstva, ki vsebujejo oksifluorfen in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi se moralo to obdobje izteči najpozneje 21. junija 2018.
            
         
               (13)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 najpozneje do 21. junija 2017 po potrebi spremenijo ali prekličejo veljavne registracije fitofarmacevtskih sredstev, ki vsebujejo oksifluorfen kot aktivno snov.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje do 21. junija 2018.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 798/2011 z dne 9. avgusta 2011 o odobritvi aktivne snovi oksifluorfen v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter spremembi Priloge k Izvedbeni uredbi Komisije (EU) št. 540/2011 in Priloge k Odločbi Komisije 2008/934/ES (UL L 205, 10.8.2011, str. 9).
   
      (3)  EFSA (Evropska agencija za varnost hrane), 2014. Tehnično poročilo o izidu posvetovanja z državami članicami, vlagateljem in EFSA o oceni tveganja pesticidov na podlagi potrditvenih podatkov za oksifluorfen. Povezane objave EFSA 2014:EN-686. 40 str.
   
      (4)  Sklep o strokovnem pregledu ocene tveganja za pesticide z aktivno snovjo oksifluorfen glede na potrditvene podatke. EFSA Journal (2015); 13(8): 4205, 45 str. doi: 10.2903/j.efsa.2015/4205.
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      PRILOGA
      Stolpec „Posebne določbe“ za oksifluorfen v vrstici 11, dela B Priloge k Izvedbeni uredbi (EU) št. 540/2011 se nadomesti z naslednjim:
      
         „DEL A
         Registrira se lahko samo kot herbicid za uporabo v pasovih blizu tal od jeseni do zgodnje pomladi v odmerku, ki ne presega 150 g aktivne snovi na hektar na leto.
         DEL B
         Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu oksifluorfena ter zlasti dodatka I in II h končni različici poročila, ki jo je pripravil Stalni odbor za rastline, živali, hrano in krmo.
         V tej celoviti oceni so države članice zlasti pozorne na:
         
                     —
                  
                  
                     varnost izvajalcev in zagotovijo, da je v pogojih uporabe po potrebi predpisana uporaba ustrezne osebne zaščitne opreme;
                  
               
                     —
                  
                  
                     tveganje za vodne organizme, sesalce, ki se hranijo z deževniki, makroorganizme, ki živijo v tleh, neciljne členonožce in neciljne rastline.
                  
               Pogoji za registracijo vključujejo ukrepe za zmanjšanje tveganja, kot so varnostni pasovi brez škropljenja in šobe za preprečevanje zanašanja škropiva, ter ustrezno označevanje fitofarmacevtskih sredstev. Navedeni pogoji po potrebi vključujejo dodatne ukrepe za zmanjšanje tveganja.“